Domà Nunch

Domà Nunch ("nur nin" en la lombarda lingvo) estas eko-naciisma socia movado kaj politika movado aktiva en la pejzaĝo Insubrio, trans la limo inter Italio kaj Svislando, kreita en 2005.

 Asocio 
Domà Nunc estis fondita en 2005 kiel kromproduktoprojekto de la Moviment Spiritual Riformaa Nativ d'Insubria ("Spirita Movado de Insubrio pri reformado de la lokuloj"), antaŭe kreite en 2003 fare de Lorenzo Banfi, kiu komencis eldoni publikaĵon El Dragh Bloeu (La Blua Drako)Milana Drako (en itala biscione, en milana la bissa) manĝanta homon aŭ knabon (aŭ pli verŝajne, mitologie temas pri knabo kiu naskiĝas el la buŝo de la drako), kiu tiam iĝis la oficiala revuo de la nova unuiĝo. Lorenzo Banfi, lingvisto kaj verkinto, gvidis la movadon kiel prezidanto kiam la organizaĵo vastigiĝis en 2007. La anoj de Domà Nunch kredas je mem-determinado kaj sendependeco de Insubrio kiel maniero konservi la heredaĵon, historion, lingvon kaj medion de la regiono. La movado ankaŭ antaŭenigas la reunuigon de la partoj de Insubrio aktuale disfendita inter Lombardio, Piemonto kaj Svislando.

En sia unua periodo, Domà Nunch estis malfavora al la urbigo kaj betongisado de la tero. Precipe, iliaj membroj estis kontraŭ novaj aŭtovojprojektoj, kiel ekzemple la vojo Pedemontana Lombarda proponita fare de la Regiona Konsilio de Lombardio. Ankaŭ, Domà Nunch planis konservi impostadon loke en Insubrio por repreni la teron.

En la unua agadperiodo, Domà Nunch publikigis librojn pri ekologio kaj loka lingvo, krom organizi kulturajn eventojn. Tiuj inkludis la jenon:
 La Nacia Tago de Insubrio, ĉiun 5-an de septembro, laŭ la dato de la Dukregno de Milano;
 Memorceremonio de la ekologia katastrofo de Seveso;
 La forumo pri Mediaj Katastrofoj en Insubrio, en 2007, Uboldo;
 La forumo pri la milana lingvo, en 2007, Nerviano, sekvite fare de la plej gravaj lingvaj unuiĝoj de la regiono;
 La konferenco "Olona: Valo en siaj krucvojoj", en 2008, Gorla Minore;
 Festivalo de la valo de la rivero Olona: en 2008;
 Surstrataj demonstracioj kontraŭ la aŭtovoja projekto Pedemontana Lombarda, en 2009 kaj 2010.
En 2010 Domà Nunch respondis al la decidpropono pri Vastigo de Svislando proponante integriĝon inter Svislando kaj Insubrio por interligi en novan konfederacion.

 Politika movado 
En decembro 2011, Domà Nunch fakte ĉesis sian agadon kiel kultura unuiĝo kaj ŝanĝiĝis al politika movado kun la celo kandidatiĝi en la lombarda regiona baloto de 2013.

En septembro 2012 aktivuloj de la movado estis atakitaj fare de individuoj ligitaj al maldekstrema socia centro kaj ak CGIL (Itala Ĝenerala Konfederacio de Laboristoj) dum demonstracio de la eko-naciistoj en Desio kontraŭ la laŭdira ĉeesto de la Mafio en Insubrio kaj en la projekto de la nova aŭtovojo. Domà Nunch kulpigis al CGIL havi respondecon pri la atako.

Post tiu stadio, en aprilo 2013 Domà Nunch subskribis kunlaboran kontrakton kun Terra Insubre, kultura unuiĝo bazita en Varese kaj Milano, kiuj dividas la plej multajn el la celoj de Domà Nunch. Tio kondukis al kongreso en Milano la 4-an de majo kun la celo memori la Bava-Beccaris-masakron de 1898.

Poste, en decembro 2013 Domà Nunch komunikigis ĉesi siajn politikajn agadojn.

Fine de 2014 la movado eldonis kaj prezentis la libreton Appunti per una Repubblica Sacra (Notoj por sankta respubliko) deklarante la "sentatan bezonon solidigi la difinon de la politika kaj spirita vizio" kaj la intencon "'profiligi la proprecon de la argumentoj proponitaj, kaj aserti en pli oficiala maniero la patrecon de la ideoj esprimitaj en la lastaj jaroj". En 2015, Domà Nunch anoncis partopreni en la elektoj por la komunumo de Saronno, Varese, en alianco kun la Norda Ligo. La koalicio poste venkis kaj reprezentanto de la eko-naciisma movado estis asignita komunuma respondeculo pri ekologio kaj sporto.

 Gvidado 
 Nacia prezidanto: Lorenzo Banfi (2007-2013)
 Landa sekretario: Matteo Colaone (2009-2013)

 Referencoj 

 Eksteraj ligiloj 
 oficiala retejo 

Kategorio:Politikaj partioj de Italio
Kategorio:Politikaj partioj fonditaj en 2005